Ja, ja, nogmaals ja vir sulke liefhê | Lekkervurigeaffêre
Ja, ja, nogmaals ja vir sulke liefhê
Junie 14, 2017 Junie 14, 2017 / lekkervurig
Hollywoodsterre word vereer met hulle eie ster op Hollywood Boulevard. Meer as 2600 sulke sterre is te sien oor 15 blokke van Hollywood Boulevard en Drie blokke van Vine Street in Hollywood, Kalifornië.
Twee sterre wie se liefdesverhaal vir my baie mooier is as enige fliek waarin hulle gespeel het, is Goldie Hawn en Kurt Russel. Al 34 jaar saam. Hy soos ‘n eie pa vir Kate en Oliver Hudson, kinders uit Goldie se vorige huwelik. Hulle is ook nog nooit getroud nie.
Ek wil nie praat oor trou of saambly nie – elke diertjie sy plesiertjie is my filosofie. Almal maak eie keuses. As die bedjie brand, moet jy self die vure uitslaan.
Die mooi van hulle verhouding het geskitter by die onthulling van hulle sypaadjie-sterre.
Goldie Hawn het iets baie waar gesê. Dis pad na sulke erkenning is besaai met dinge waarop sy ja gesê het in haar soeke na die antwoord op die vrae:”Wie is Goldie. Wie is ek.” Sy vertel dat sy in haar soeke op na die vraag, vir baie dinge ja moes sê, met ander woorde, besluite moes neem.
Sy het ja vir haar kinders se pa gesê, as sy nie het nie – was Kate Hudson nie. Sy het ja gesê met goeie en slegte gevolge. Maar met elke besluit, het sy gegroei en is sy gevorm, om diie enigste unieke Goldie te wees wat sy kan.
DIs so waar vir elkeen van ons. Ek sit hier en griffel en dink terug aan keuses in my eie lewe. Ek is so dankbaar dat ek selfs to ek vir die verkeerde redes ja gesê het, die fout my gevorm en geslyp het.
Hartkloppend bly oor my voorbaarigheid om my Rots destyds storm te loop en opdrag te gee om my op te pas. Dis al 33 jaar later, hy koester my steeds. As hy darem nie ja gesê het nie…
Ag ek is vandag sommer soos ‘n lekker Jansmutskoekie se lekkerte hier aan my binnekant. Die tweetjies laat my in liefde en respek en saamwees glo en is die helde van my liefdesdefinisie. Saamgesnoer, maar apart ook sterk.
“Who are you? You are made up of yesses in your life. My yesses lead me to that star” – Goldie Hawn 2017
Ander se woorde,Besluite,Hartsgoed,Inspirasie,Verhoudings
Goldy Hawn,Hollywood,Kurt Russel,liefde,Verhoudings
← Oor Knysna
Mangel-liefde groei nie →
4 thoughts on “Ja, ja, nogmaals ja vir sulke liefhê”
Junie 14, 2017 om 1:07 nm
100 uit 100 vir jou skrywe! Jy bring vandag ń glimlag wanneer ek dit bitter nodig het.
Junie 16, 2017 om 8:50 vm
Jansmutskoekie? Ek ken ‘n Hertzogkoekie, maar nie die een van Oom Jannie nie. Jy skryf die waarheid, mens se slegte besluite draai soms uit in onverwagte goeie resultate.
Junie 16, 2017 om 9:58 vm
Jong dis mos die ou boere rusie of jy Smuts of Hertzog gesteun het, of jy For of Chevrolet ry, en so aan. Ons families het ooglopend aan verskillende kante gesit – hehe.Glo ons twee sal dit nie teen mekaar hou nie, of hoe? Ek sal die Smuts vs Hertzoggie resepte later blog!
Junie 16, 2017 om 10:10 vm
Jip, ek is oud genoeg om die Natte en Sappe te onthou en die Ford Fairlane van ons buurman wat so oor die sandpad gewieg het soos ‘n skip ter see.